Neoplasma
Neoplasma (Graece νέος neos, "novus" + πλάσμα plasma, "formatio") est verbum in medicina, quod significat acervus abnormis texti, qui evenit ex incremento abnormi, id est non frenato, cellularum, quod appellatur neoplasia aut neoplastica aut tumor (sensu stricto). Neoplasmata quodlibet genus texti afficere possunt. Neoplasiae aut singulae aut multiplices prodeunt; natura earum aut benigna aut maligna est. Aliqui tumor malignus etiam cancer appellatur. Cuius facultates sunt infiltratio, deletio et dispersio. Neoplasmata secundum locum in corpore varia organa delere vel etiam mortem inducere possunt.